天水圍公園舊時叫天水圍市鎮公園。個公園原本係嘉湖山莊發展項目之一，由長江實業斥資1億1千幾萬港元起嘅。公園分兩期落成，第一期喺1993年3月26號開放，第二期喺1997年1月16號全面開放畀居民使用。公園落成初期，係預留咗大塊草地畀居民用。不過到咗1998年，原有草皮種晒樹，所以唔畀人踩。此外，公園嘅人工湖喺落成初期大受歡迎，可以扒艇，不過之後唔知點解，2003年唔畀扒艇。